Ιερά Μητρόπολις Αργυροκάστρου

Η Ιερά Μητρόπολις Αργυροκάστρου () είναι Μητρόπολη της Ορθοδόξου Αυτοκεφάλου Εκκλησίας της Αλβανίας. 

Μητροπολίτης από τις 16 Σεπτεμβρίου 2025 είναι ο Ναθαναήλ (Στεργίου-Λαυριώτης).

 Ιστορικά στοιχεία 
Κατά τον 4ο αιώνα ιδρύονται οι πρώτες Επισκοπές στην Ήπειρο, του Αγχιασμού (Ογχησμού), του Βουθρωτού, της Φοινίκης και της Ανδριανοπόλεως, όπως λέγεται η Δρυϊνόπολις, τα ερείπια της οποίας σώζονται κοντά στο χωριό Σωφράτικα της Δρόπολης. Ιεράρχες της επισκοπής αυτής αναφέρονται τόσο σε Τοπικές όσο και σε Οικουμενικές Συνόδους (π.χ. ο επίσκοπος Ευτύχιος στη Γ’ Οικουμενική Σύνοδο, ο Κλαύδιος στην Δ’ και ο Κοσμάς στην Ζ’). Η πόλη καταστράφηκε από τους Γότθους τον 6ο αι. με αποτέλεσμα η έδρα της Επισκοπής να μεταφερθεί. Η έδρα της Επισκοπής μεταφέρεται σε γειτονική περιτοιχισμένη περιοχή στα βορειοανατολικά, που είναι γνωστή ως σήμερα µε το όνοµα Επισκοπή.

Τον 5ο αιώνα μ.Χ. στο Συνέκδημο του Ιεροκλέους αναφέρεται η Αδριανούπολη ως μια από τις δώδεκα επισκοπές της Ηπείρου που προσέρχονται στην Γ΄ Οικουµενική Σύνοδο στην Κωνσταντινούπολη το 431 μ.Χ. µε εκπρόσωπό της τον Επίσκοπο Ευτύχιο.

Η Επισκοπή ∆ρυϊνουπόλεως θα παραμείνει στη νέα της τοποθεσία έως το 1185 μ.Χ. Τότε θα γνωρίσει νέα παρακμή εξαιτίας των Σταυροφόρων. Το Γαρδίκι, και πιο συγκεκριμένα η Ιερά Μονή της Υψηλής Πέτρας, θα φιλοξενήσει τώρα πια την εν λόγω Επισκοπή μέχρι το 1318. Η ανάπτυξη του Αργυροκάστρου θα αποτελέσει την αφορμή για μια ακόμα μεταφορά της έδρας.

Στην αρχή της ιστορικής της διαδρομής η Επισκοπή Δρυϊνουπόλεως, μαζί µε αυτές των Ιωαννίνων και Ναυπάκτου, υπάγονταν στη Μητρόπολη Νικοπόλεως. Τον 17ο αιώνα επεκτείνεται με την προσάρτηση εκατόν τριάντα χωριών της Πωγωνιανής. Το 1830 θα προστεθεί η επαρχία της Χειμάρρας. Έτσι ο Επίσκοπος Αργυροκάστρου έχει υπό την πνευματική του καθοδήγηση τις επαρχίες Αργυροκάστρου, Δελβίνου, Χειμάρρας, Τεπελενίου και Πωγωνιανής. Η Επισκοπή το 1834 προάγεται σε Μητρόπολη του Οικουµενικού Θρόνου υπό τον τίτλο «Δρυϊνουπόλεως, Δελβίνου και Χειμάρρας» και λαμβάνει τον αύξοντα αριθμό 64 στο Πατριαρχικό Συνταγμάτιο, ο δε  Μητροπολίτης της φέρει και τον τίτλο: «Υπέρτιμος και Έξαρχος πάσης Χαονίας». Τότε, ο πληθυσμός ορισμένων εκ των επαρχιών της, ανέρχεται σε 8.300 οικογένειες: το Αργυρόκαστρο 2.300 οικογένειες χριστιανικές, 3.500 το ∆έλβινο, 1.100 το Τεπελένι, και 1.400 η Πωγωνιανή.

Στις 30 Μαρτίου του 1937 το Οικουμενικό Πατριαρχείο μετονοµάζει τη Μητρόπολη Δυρραχίου σε Μητρόπολη Τιράνων, ∆υρραχίου και Ελβασανίου και δημιουργεί τη νέα Επισκοπή Αργυροκάστρου από ένα τμήµα της Μητρόπολης Δρυϊνουπόλεως, το οποίο ύστερα από την ανακήρυξη της Αλβανίας σε ανεξάρτητο κράτος, είχε υπαχθεί στην δικαιοδοσία της Αλβανίας. Στις 12 Απριλίου του ίδιου έτους παραχωρεί το Αυτοκέφαλο στην Ορθόδοξη Αλβανική Εκκλησία. Τέλος στις 24 Ιουνίου του 1992 η Αγία και Ιερά Σύνοδος του Οικουμενικού Πατριαρχείου ανυψώνει την επισκοπή Αργυροκάστρου σε Μητρόπολη.

 Επισκοπικός κατάλογος 
+ Όνομα  Έτη  Σημειώσεις Βασίλειος (Παπαχρήστου ή Χρηστίδης)  27 Αυγούστου 1909 – 26 Φεβρουαρίου 1936 † αρχικά ως Μητροπολίτης Δρυϊνουπόλεως και από το 1924 ως Μητροπολίτης Δρυϊνουπόλεως και Πωγωνιανής Επίσκοποι Αργυροκάστρου Αμβρόσιος  17 Φεβρουαρίου 1929 – 20 Μαΐου 1934 †   Παντελεήμων (Κοτόκος)  11 Απριλίου 1937 – 24 Μαΐου 1969 † Σε χηρεία λόγω του κομμουνιστικού καθεστώτος του Χότζα Μητροπολίτες Αργυροκάστρου Αλέξανδρος (Καλπακίδης)  22 Ιουνίου 1992 – 18 Ιουλίου 1998  Εξελέγη, αλλά δεν κατόρθωσε να μεταβεί στην Αλβανία. Αρχιεπίσκοπος Αλβανίας Αναστάσιος  18 Ιουλίου 1998 – 16 Νοεμβρίου 2006  Τοποτηρητής Δημήτριος (Ντικμπασάνης)  16 Νοεμβρίου 2006 – 28 Ιουνίου 2025 †  Ναθαναήλ (Στεργίου-Λαυριώτης)  16 Σεπτεμβρίου 2025 – σήμερα 

 Ιερά Προσκυνήματα 
μικρογραφία|235x235εσ|Ιερά Μονή Αγίου Γεωργίου Δέματος

 Μητροπολιτικός Ιερός Ναός Μεταμόρφωσης του Σωτήρος Αργυροκάστρου
 Ιερός Ναός Αγίου Αθανασίου στους Βουλιαράτες
 Ιερά Μονή Αγίου Γεωργίου Δέματος
 Ιερός Ναός Γέννησης της Θεοτόκου Επισκοπής
 Ιερός Ναός Παμμεγίστων Ταξιαρχών Βόδριστας

 Ιδρύματα 
 Λύκειο “Πνοή Αγάπης” Αργυροκάστρου
 Εννιάχρονο Σχολείο Αργυροκάστρου "Πνοή Αγάπης"
 Εκκλησιαστικό Λύκειο “Τίμιος Σταυρός”
 Κολλέγιο Μεσοποτάμου "Πνοή Αγάπης"

 Ιερές Μονές 
 Ιερά Μονή Αγελάστου
 Ιερά Μονή Βάνιστας
 Ιερά Μονή Γερμανού 
 Ιερά Μονή Προφήτου Ηλιού Γεωργουτσάτων
 Ιερά Μονή Παμμεγίστων Ταξιαρχών Δερβιτσάνης
 Ιερά Μονή Δούβιανης
 Ιερά Μονή Δρυιάνου
 Ιερά Μονή Αγίου Ιωάννου του Θεολόγου Μάλτζιανης
 Ιερά Μονή Κοιμήσεως της Θεοτόκου Καμίνου
 Ιερά Μονή Κοιμήσεως της Θεοτόκου Κοκαμιάς
 Ιερά Μονή Αγίου Νικολάου Μεσοποτάμου
 Ιερά Μονή Παναγιάς Πολύτσανης (Παναγία η Πέρα)
 Ιερά Μονή Κοιμήσεως της Θεοτόκου Ραβενίων
 Ιερά Μονή Κοιμήσεως της Θεοτόκου Σαρωνίας
 Ιερά Μονή Προφήτη Ηλία Στεργόπολης
 Ιερά και Σταυροπηγιακή Μονή Γεννήσεως της Θεοτόκου Σπηλαίου 
 Ιερά Μονή Αγίου Νικολάου Υψηλής Πέτρας ή Τσέπου 
 Ιερά Βασιλική Μονή Υπαπαντής Δρυμάδων Χειμάρρας

 Εξωτερικοί σύνδεσμοι 



Αργυροκαστρου
Μητροπολη